Управник за сламка се хваща – Иво Инджев / Ivo Indzhev\nАко е вярно, че славяните изненадвали враговете си в боя, като се криели в блатата, дишайки през сламки, значи нашите управници са едни истински славяни. Дават ни толкова много доказателства, че можем спокойно да сложим точка на научните спорове за етническия произход на съвременните българи.\nИграта на криеница е военна хитрост, която нашите ръководители владеят до съвършенство. Стоят си на дъното на ЕС, НАТО, Европейския парламент и ОССЕ и си траят по темата за руската инвазия в Грузия. Издържаха повече от месец и по всичко личи, че се чувстват отлично в тинята на своето съюзническо двуличие.\nПочти няма битка, която нашите опитни в криеницата от отговорност власти да не са спечелили-особено във войната срещу собствения си народ по стратегически въпроси от бъдещето, предопределяйки за поколения напред енергийна обвързаност с държава монополист в снабдяването ни с горива .\nЦяла седмица управниците ни криха, че и от Европейското икономическо пространство ( ЕИП), в което членуваме, също като от самия ЕС, са ни спрели субсидиите. Но и това е нищо, в сравнение с рекордите по криене на архива, свързан с убития в Лондон британски гражданин и наш сънародник, писателя Георги Марков. Цели 30 години го крият, по-голямата част от тях от периода на демокрацията, при която обаче правилата на военната хитрост, наложени от тайните началници в държавата си останаха валидни.\nВождовете ни се опитаха да приложат номера със сламката и на фронта на европейското разследване за злоупотреби с отпуснати от ЕС пари. Смятаха, че като се притаят и прикрият своите блатни питомци ( от чиято трапеза понякога се хранят), ще накарат преследвачите да се откажат. Но бяха разкрити и изобличени. След което…пак се скриха.\nСега европейските следователи от службата за борба с измамите ОЛАФ им дишат във врата, като им прилагат контрахватка: дърпат им сламката. Колчем научат за някой нов аспект на далаверите с европейските пари, оповестяват го. По международни канали, естествено. Защото тукашните отдушници, каквито би трябвало да бъдат т.н. водещи медии, са всъщност част от блатото, в което си крякат в хор с властта. В резултат на което от прокуратурата промълвиха с покашляне, че вече им били известни цели 30 босове на подземния свят. То и на нас са ни известни присъдружните им босове на подводния, където клечат едни славянски вождове, дишат през луксозните си сламки и се надяват да заблудят щъркелите от ОЛАФ! Но какво от това!\nПо същото време Самак Сундаравеш подаде оставка. Не, това не е славянски вожд с екзотично име и респираторно заболяване, оттеглил се поради това на брега. Това беше премиерът на Тайланд, принуден да напусне поста си след решение на Върховния съд в страната. Наказан беше от съдебната система, защото участвал в кулинарното телевизионно предаване „ Да опитаме и да сравним”, в което си правил политическа реклама и така нарушил законите на страната.\nА сега, да опитаме да сравним къде има повече демокрация: в страната на скритите в блатото европейски управници, или в онази азиатска държавата, в която взаимният контрол на властите не е нито празна приказка, нито „военна хитрост” за заблуда на лековерните избиратели?\nОпитахте ли? Сравнихте ли?\nВъв вица за учения, който късал крак след крак на стоножката и всеки път я карал с пляскане на ръце да се затича, упражнението завършило с откъсването на последния й крак и с констатацията, че това водело до нейното…оглушаване. В случая с нашия сравнителен експеримент можем да заявим със сигурност и ние: тайландците явно не се славяни.\nУ нас важи максимата „управник за сламка се хваща”.\n5 мнения за “Управник за сламка се хваща”\nИскрено се радвам, че ваче и в България има ЖУРНАЛИСТИ, които чета с удоволствие.\nЖелая ти успех в трудното начинание.\nТези дни около 6 септември си препрочетох някои страници от Строителите на нова България и за сетен път се обедих че проблема с големия ни приятел и неговите/наште управници е много сериозен. Хубавото е че вече сме го решавали веднъж и то успешно. Лошото е че трябва пак да го решаваме.\n“Вождовете ни … смятаха, че като се притаят и прикрият своите блатни питомци (от чиято трапеза понякога се хранят)”…\nКак понякога бе Иво! Че те не стават от тая трапеза. И така са се омешали, че не ясно кой слага масата, кой пие и кой плаща. Пардон, за плащането все мен ме викат.\nЧета и си викам много добре,много добре.До тък всичко което съм чел е в “десетката”.Лошото е,че сигурно ако я караме тъка, ще бъдем първите изгонени от Евросъюза.\nМежду другото отдавна се каня да Ви поздравя за смелостта и добрите анализи, които извират от написаните статии.Както й за доблестта, която показахте при незаслуженото Ви изгонване от bTV.Мисля, че Ви направиха услуга.Сегашните Ви журналистически постижения са по-добри(според мен).Успех.\nИ аз чета този блог с удоволствие.Но нека не отричаме Русия,че може да се наложи Дядо Иван да идва пак да ни спасява.


Бедрено сгъване от седеж на машина Machine Seated Leg Curls | PlanTip.com\nБедреното сгъване на машина е изолиращо упражнение, натоварващо задната част на бедрата. Вариантът от седеж натоварва повече горната част на мускулите. Изпълняват се основно билатерални сгъвания (с двата крака). Има възможност и за унилатерлни сгъвания (с единия крак), които позволяват да се концентрирате изцяло върху работещия мускул. Упражнението е подходящо за начинаещи и напреднали трениращи, тъй като има минимални рискове за контузии. Изпълнява се основно за маса.\nМашините са най-различни, но в крайна сметка изпълнението остава еднотипно. При повечето краката се натоварват едновременно, но има и такива, при които това става отделно и може да бъде различно за двата крака. Помолете треньора и по-опитните си колеги да ви помогнат да регулирате машината конкретно за вашето тяло. Само така може да разчитате, че упражнението ще е ефективно и безопасно за вас.\nОбикновено упражнението за маса се изпълнява с по-голями тежести. Затова е задължително преди упражнението да загреете и разтегнете мускулите. Добре е да изпълните отначало една серия от 12-15 повторения с малка тежест на машината.\nСеднете на машината за сгъване така, че коленете ви да са пред седалката и да можете да разгъвате коленните стави в пълната им амплитуда на движение. Трябва да нагласите седалката така, че целият гръб и горната част на бедрата да легнат върху нея. Ако седнете много напред, ще оставите коленете без подкрепа и ставите ще са подложени на голямо натоварване.\nВ изходната позиция, при напълно разпънати или леко сгънати крака, подложката (ролерът) на машината трябва да се нагласи така, че да е под ахилесовите сухожилия на краката. Краката са леко разтворени, стъпалата успоредни и в контрашпиц. Така мускулите на задната част на бедрата се натоварват равномерно. Ако разтворите настрани пръстите и завъртите коленете леко навън, в упражнението се акцентира върху външния дял на задните бедрени мускули, т.е. върху двуглавият бедрен мускул (Biceps femoris). Ако стъпалата са затворени (със събрани пръсти и разтворени пети) и коленете леко завъртяни навътре, в упражнението се акцентира върху вътрешния дял на задните бедрени мускули, т.е. върху полусохужилния мускул (Semitendinosus) и върху полуципестия мускул (Semimembranosus).\nЗа да стабилизирате тялото поставете горната опорна подложка плътно върху бедрата над коленете и хванете ръчките с ръце. Облегнете се плътно назад за да разхлабите сухожилията в горната част на бедрата отзад.\nНа издишване сгъвате краката в коленете и натискате с прасеца подложката (ролерът) на машината надолу и назад. Свивайте краката в коленете, докато ъгълът не стане остър и петите не влязат под седалката. Задръжте за 1-2 секунди и напрегнете още повече мускулите. Трябва да устоите на желанието да се наклоните напред при изпълнение на концентричната фаза на сгъването.\nНа вдишване изправяте краката и ги връщате бавно обратно. Трябва да противодействате на съпротивлението на тренажора и на желанието свободно да отпуснете тежестта бързо нагоре. За да не товарите излишно коленните стави и да държите мускулите под напрежение, в горната позиция не изпъвайте краката докрай и не заключвайте коленете. Пристъпете без пауза към следващото повторение.\nДвижението трябва да е равномерно и сравнително бавно. Изпълнява се без тласъци. Не се опитвайте да сгънете насила крака повече. Постепенно гъвкавостта ви ще нарастне и това ще стане естествено.\nОсновните нарушения на правилната техника, които се допускат тук са свързани с нежеланото движение на тялото и бедрата. Най-често допусканата грешка е да се върти или разлюлява тялото и тежестта да се изтласква назад с помощта на инерцията. Това намалява ефективността на упражнението, а и може да причини нежелано разтягане.\nАко не разполагате с такава машина, може да изпълнявате подобните "Бедрено сгъване от седеж на долен скрипец" или "Бедрено сгъване от седеж с ластик".\nКръстосано странично качване върху пейка със собствено тегло Bodyweight Side to Side Crossover Step Ups\nУсложнен вариант на странично качване върху пейка, който изисква по-голяма мобилност и отлична координация. Качвате се на пейката странично от едната страна и слизате от другата, но без да сменяте опорния крак. С обратно движение се връщате обратно. При това свободният крак се движи кръстосано зад опорния. Основно натоварва квадрицепсите, нараства ролята на адукторите, които се атакуват по различен начин. Прочети повече\nПовдигане на ръцете напред с диск от щанга от клек Squatting Plate Front Raise\nПовдигането на ръцете напред е едно от най-добрите упражнения за масата на раменете. Движението представлява повдигане на ръцете с диск от щанга напред и нагоре без сгъване в лактите. Позицията от клек ще ви накара стриктно да спазвате правилната техника, ще натовари допълнително краката и мобилизира допълнително множество мускули стабилизатори за пазенето на равновесие. Прочети повече\nНавеждане напред "Добро утро" от стоеж с две пудовки в спуснати надолу ръце Standing Good Mornings With Double Kettlebell In Lowered Hands\nТози вариант се изпълнява от стоеж с две пудовки в спуснати надолу ръце. Често се подценява за сметка на по-популярните суинги и мъртвата тяга. Навеждането напред натоварва по различен начин главно мускулите на кръста и седалищните мускули. Кръстът поема основното натоварване от упражнението. Седалището се натоварва главно в долната част на движението, а в горно положение натоварването му е минимално. Сгъвачите на бедрата се натоварват слабо. Прочети повече\nРазгъване на врата от лицев лег с диск Lying Face Down Plate Neck Resistance\nТова упражнение се изпълнява от лицев лег като сгъвате главата към гърдите и после я повдигате назад с диск от щанга поставен върху нея. Здравият врат не е необходим само на борците. Неправилната стойка, лоша позиция по време на сън както и възрастта, могат да доведат до схващания и дисбаланс на мускулите на врата и раменете, което води до болки и главоболие. Прочети повече


За нас - 22. СЕУ „Георги Раковски“\n22. СЕУ се отличава със своята неповторимост – съхранява традициите на Втора софийска мъжка гимназия, предоставя обучение с интензивно и качествено изучаване на испански или английски език и включва в обучението на учениците си методи на неформално образование.\nМодерният дух на гимназията се основава на младежкото самоуправление, както и на множеството извънкласни дейности, които дават възможност за развиване всестранните интереси на учениците. Чрез клубната дейност се добиват качества като отговорност и работа в екип и не на последно място, удовлетворение и наслада.\nКолективът на училището има за приоритет личностното израстване на гимназистите, за което се грижат ментори, подкрепящи и съпътстващи начинанията им. Материалната база допълнително предразполага учениците. 22. СЕУ разполага с уникален по рода си Център за кариерно консултиране и развитие, както и с Център за психологическа подкрепа, който поддържа добрата комуникация между учениците и техните родители и учители.


Начало > Общество > Издирват IT специалист, изчезнал безследно вчера\n19:16, 24 май 22 / Общество 25 1214 Шрифт:\nIT специалист от София е в неизвестност от 23 май и се издирва от полицията. Мъжът е изчезнал, след като е отишъл на среща в столичен квартал, съобщи БНР. Сигналът е подаден от сестра му и приятелката му.\nПреди ден те са оставили IT специалиста в столичния квартал „Младост”, където е трябвало да има среща.\nВ момента по случая работят от сектор „Издирване” в СДВР. Не се изключва нито една версия за изчезването на мъжа. Изясняват се подробности около последните часове, в които той е имал контакт.\nКъм момента няма категорични данни, които да сочат към една конкретна версия. Въпреки това от СДВР продължават разследване по случая.\nмъж IT специалист неизвестност издирване СДВР


Обмислят се промени в данъка за старите автомобили - AУТОМЕДИЯ\nКонстантин Томов 06.04.2018 15:46\nКоментари ( 81 ) Напиши коментар\nПетров ( преди 2 години )\nКак па се не наядоха тия за една тенекия ше ти одерат кожата 300 пъти!!!За доходите на хората пълна тишина !!!\nсамо да попитам някой може ли да обясни какво е данък и какво получаваш срещу заплащанто му\nПри нас цените към момента са: А6 2018 – 906 А6 2008 – 407 1во цените са доста близки а заплатите им Х10 2ро за тях разликата е нищо! 3то при нас да е 1000 лева данъка за старо Ауди пак не можеш да си купиш ново щото струва дооооста над 100 бона!\nAudi A6 2008 Category J 186-200 g/km\nВъв великобритания коли преди 2001ва се таксуват на база работен обем, след 2001ва на база СО2 поглеждаме таблицата дадена от данъчната им администрация: Audi A6 2018 Category F 141-150 g/km\nДОБРЕ БЕ ЩО НЕ МОГА ДА ПЕЙСТНА ВСИЧКО?!!! Под 500 символа е!!\nтинтири, колкото по-малко знаете, толкова повече коментирате. Данъкът се дължи към общината. По селата няма пречка местната власт да го направи нисък. Но в София колата не е необходимост, а е вредител, който замърсява, задръства и губи времето на всички. Градският транспорт въобще не е толкова претъпкан. Не мога да разбера защо продължавате да провъзгласявате автомобила за свещено право. Купете си Корса 1 литър, 65 коня, и данъкът ще продължи да ви бъде 25 лева. Но за стария мерджан ще е 500\nХранене в евтин ресторант в София излиза 10тина лв. на човек, за същото в Буглокещ ще платите 10,83 лв. Бирата в румънската столица излиза с 60 ст. по-скъпа. У нас приблизително с 20 ст. по-скъпи са млякото, белият хляб и оризът. Яйцата в Буглокещ са лукс, сравнени със София, 3,37 лв. за 12 броя и 2,71 лв. Пилешките гърди у нас са по-скъпи с около 70 ст. Билетът за градски транспорт у нас е 1,60 лв., в Румъния 0,65 лв. Подобна е и с такситата. КРАТКА ИЗВАДКА ПРОСТО...\nГ-н Тинтири-минтири, искам да ви попитам колко пъти сте ходили в Румъния преди да направите калкулацията с 450-те лв.? Щото според мен изобщо не сте ходили. Цените в Румъния са по-високи от тези в България и въпросните 500 лв. няма да ви покрият само разликата в стандарта между двете държави. Г-н Илиян от Великобритания, бихте ли споделили колко данъци бихте платили за 10 годишно Ауди с 3 литра дизелов двигател там? Не случайно някои коли са на такива пари там ...\n21 - 30 от 81 първа < 1 2 3 4 5 6 > последна


С и Д Комерсиал - Грантс скоч (Grant’s Scotch)\nГрантс скоч (Grant’s Scotch)\nСамо тези, които спират да се катерят, не се изкачват!\nСъздателят на уискито, Уилям Грант, е роден през 1839 година. Той започва да работи в дестилерията като главен счетоводител и надали си е представял, че уискито му ще се продава в световен мащаб. Или, че Грантс скоч ще е семейна фирма за вече пет поколения!\nКакво по-хубаво от това историята ти да започне на Коледа! На 25-ти декември през 1887 година Уилям Грант произвежда първите капки от златната напитка. Отнело му 20 години преди да притежава опита и капитала, за да стартира свой собствен бизнес. Помогнали му и неговата решителност, бизнес нюх и любовта му към производството на уиски.\nУилям построява дестилерията с помощта на седемте си сина и двете си дъщери. Чарлз Гордън, зет на Уилям, е първият търговски представител на фирмата. Чарлз започва, като чука на всяка една врата, за да предлага мостри от напитката.\nНа 181-ят опит той успява да реализира първата продажба. След още 503 визити по домовете на хора успява да направи и втора продажба. Оттам нещата станали много по-лесни.\nСинът на Уилям, Джон, стартира първоначалния износ на уискито към Хъдсън Бей Къмпани в Канада. През 1909 Чарлз Гордън изкарва една година в пътувания из Австралия и далечния Изток. В края на пътуването си, представителят на Грантс пише в дневника си: „Всичко се нагажда спрямо индустрията и времето. Само тези, които спират да се катерят, не се изкачват.”\nПродажбите се увеличават и до 1914 година Грантс скоч е представляван от 60 души в 30 държави.\nПрез 1915 година в сила влиза нов закон, според който отлежаването на скоч уискитата трябва да е за период от минимум 2 години (в днешно време е 3 години). Това довело до сериозни проблеми за много дестилерии в Шотландия, но Уилям Грант имал запас от отлежало уиски, което осигурило оцеляването на компанията по време на Първата световна война.\nСлед края на войната Сухият режим удря САЩ. Като семейна фирма, Грантс имали свободата да увеличат производството си, вярвайки, че след края на този период, търсенето на скоч в САЩ ще се увеличи драстично.\nПрез 1923 година Уилям Грант умира, но след себе си оставя уникалния си бизнес ентусиазъм и жизненост, които са водеща сила на семейство Грант и до ден днешен.\nПрез 1963 година правнукът на Уилям, Чарлз Гордън, участва в построяването на новата дестилерия в Гирван. Бил част от процеса до толкова, че спал в каравана близо до обекта и всеки ден обикалял с колело, за да наблюдава как вървели нещата. След като дестилерията била завършена, колелото му се монтира на една от кулите в негова чест.\nДнес от Грантс продават над 54 милиона бутилки в над 180 държави! През всичкото това време грижите и техниките на производство си остават непроменени. Точно както Уилям би искал.\nРазгледайте останалите продукти на Грантс скоч!


Тревожна вест: Стоянка Мутафова е в реанимация! - Истината - Новинарският портал\nНачало > България отблизо > Тревожна вест: Стоянка Мутафова е в реанимация!\n31.10.2019 3572Leave a Comment on Тревожна вест: Стоянка Мутафова е в реанимация!\nTagged операция реанимация стоянка мутафова\nОт последните минути: Стана ясна тайната цел на Гинка! Откритието ще ви шокира!


Наполи - Лацио | Profootball.bg\nИзминалата седмица не бе от най-добрите за отбора на Наполи. Първо те загубиха от Ювентус с 2-1, а след това завършиха наравно с Бешикташ в мача си от шампионската лига. В момента Наполи са на 5-то място в Серия А и изостават от лидера Ювентус със 7 точки, което означава, че им трябва задължителна победа в този мач.\nРезултатите на Наполи от последните им 7 мача във всички състезания са 2 победи, 1 равен и 4 загуби, а освен това в 7 от последните си 8 мача, отбора е допуснал поне 1 гол в своята врата. В нападение отбора не е пропуснал да отбележи гол в нито един от последните си 6 мача, като в половината от тях е отбелязал 2 или повече гола.\nНа своя стадион Наполи все още не са завършвали наравно тоя сезон, като за 7-те си мача имат 5 победи и 2 загуби. Двете загуби са в последните им 3 мача където отбора отбеляза голове, но защитата им допусна по 3 във всяка една от двете срещи.\nЛацио победиха Сасуоло с 2-1 миналия уикенд и се предвижиха до 4-то място в класирането, точно над Наполи. „Орлите“ ще гледат да повторят постижението на градския си съперник Рома на този стадион, побеждавайки Наполи, нещо което са правили само веднъж в последните си 6 гостувания тук.\nЛацио са непобедени в последните си 6 мача, като това че не играят в Европа им се отразява доста добре на представянето в Серия А и по-всичко изглежда, че отбора ще се бори за класиране в топ 6. „Орлите“ са отбелязали поне 1 гол във всеки един от последните си 6 мача, като в последните 3 отбелязаха по 2 или повече гола. Отбора няма суха мрежа вече 4-ри мача, но силното нападение компенсира слабата защита и така отбора побеждава.\nДалеч от „Олимпико“, Лацио са загубили само 1 от 5-те си срещи (Милан 1-0). В останалите 4 мача отбора е отбелязал поне по 1 гол, спечелвайки 2 от тях и завършвайки наравно в другите 2.\nНаполи имат нужда от победата днес, Лацио пък се намират в достатъчно добра форма да им попречат. И двата отбора се справят много добре в нападение и според мен ни очаква един доста интересен мач.\nНаполи са отбелязали гол във всяко едно от 7-те си домакинства , а в 6 от случаите са вкарвали по 2 или повече гола. Лацио пък са отбелязвали гол в 4 от 5-те си гостувания този сезон и именно заради това мисля да избегна залога за краен победител в срещата и да потърся такъв за Гол/Гол.\nЗалог: Гол/Гол при коефициент от 1,57 в Bet365\nиталиялациоНаполисерия афутболни прогнози\nPrevious Article Манчестър Сити - Мидълзбро\nNext Article Хамбургер - Борусия Дортмунд